CELEX: 62014CN0102
Language: hu
Date: 2014-03-04 00:00:00
Title: C-102/14. P. sz. ügy: A Törvényszék (második tanács) T-134/12. sz., Investigación y Desarrollo en Soluciones y Servicios IT kontra Bizottság ügyben 2014. január 13-án hozott végzése ellen az Investigación y Desarrollo en Soluciones y Servicios IT, SA által 2014. március 4-én benyújtott fellebbezés

5.5.2014   
            
            
               HU
            
            
               Az Európai Unió Hivatalos Lapja
            
            
               C 135/25
            
         A Törvényszék (második tanács) T-134/12. sz., Investigación y Desarrollo en Soluciones y Servicios IT kontra Bizottság ügyben 2014. január 13-án hozott végzése ellen az Investigación y Desarrollo en Soluciones y Servicios IT, SA által 2014. március 4-én benyújtott fellebbezés
   (C-102/14. P. sz. ügy)
   2014/C 135/30
   Az eljárás nyelve: spanyol
   
      Felek
   
   
      Fellebbező: Investigación y Desarrollo en Soluciones y Servicios IT, SA (képviselő: M. Jiménez Perona ügyvéd)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Bíróság teljes egészében helyezze hatályon kívül a Törvényszék (második tanács) T-134/12. sz. ügyben 2014. január 13-án hozott végzését a megsemmisítés iránti kérelem elfogadhatatlanságának vonatkozásában;
            
         
               —
            
            
               illetve, másodlagosan, semmisítse meg az említett végzés egy vagy több részét
               
                           —
                        
                        
                           utalja vissza az ügyet a Törvényszék elé, hogy ez érdemben döntsön az ügyben;
                        
                     
                           —
                        
                        
                           helyezze hatályon kívül a végzést a megsemmisítés iránti kérelem első oldalán felsorolt projektek tekintetében kapott támogatások vonatkozásában;
                        
                     
                           —
                        
                        
                           helyezze hatályon kívül a végzést a Bey Watch projekttel összefüggő kártérítési követelések elfogadhatatlanságának vonatkozásában;
                        
                     
                           —
                        
                        
                           helyezze hatályon kívül a végzést az Indect projekttel összefüggő kártérítési követelések elfogadhatatlanságának vonatkozásában;
                        
                     
         
               —
            
            
               helyezze hatályon kívül a végzést az többi projektre vonatkozó kártérítési követelések elfogadhatatlanságának vonatkozásában
            
         
               —
            
            
               illetve, másodlagosan, utalja vissza az általa megjelölt részt vagy részeket a Törvényszék elé, hogy ez érdemben döntsön ezekről;
            
         
               —
            
            
               kötelezze a Bizottságot a jelen fellebbezési eljárás, valamint az ugyanezen megtámadási okokra vonatkozó T-134/12. sz. ügy költségeinek viselésére.
            
         
      Jogalapok és fontosabb érvek
   
   
      Téves jogalkalmazás a Törvényszék által a bizonyítékok értékelése tekintetében, mivel nem vett figyelembe a felperes által keresetében hivatkozott egyes dokumentumokat. A Törvényszék a fellebbező véleménye szerint nem vett figyelembe a végzés indokolása tekintetében nagy relevanciával bíró tényeket, mulasztásokat és dokumentumokat.
   
      Téves jogalkalmazás a Törvényszék által a bizonyítékok értékelése tekintetében, mivel úgy ítélte meg, hogy csak az EUMSZ 272. útja járható, nem pedig ugyanezen szerződés 263. cikkének útja.
   
      Téves jogalkalmazás a Törvényszék által, mivel nem értékelte a Bizottságnak a felperessel szemben elkövetett azon tévedését, miszerint a terhelési értesítések saját hatáskörének gyakorlása során hozott végleges aktusnak minősültek, tehát megtámadhatók voltak. A Törvényszék megsértette az egyenlőség és a hátrányos megkülönböztetés tilalmának elvét, az Európai Unió Alapjogi Chartájának 20. cikkét.
   
      Téves jogalkalmazás a Törvényszék által a bizonyítékok értékelése tekintetében, mivel nem vette figyelembe a megsemmisítés iránti kérelem elején hivatkozott tényeket, mulasztásokat és dokumentumokat.
   
      Téves jogalkalmazás a Törvényszék által az indokolási kötelezettség megsértésének tekintetében, a Bizottság pedig semmiféle megjegyzést nem tett a felperes által a megsemmisítési iránti kérelmében hivatkozott állítások vonatkozásában
   
      Téves jogalkalmazás és a tényekben való tévedés a Törvényszék által a bizonyítékok értékelése tekintetében, a Bey Watch projektre vonatkozó kártérítési kérelem elfogadhatatlanságával kapcsolatban, ami vitathatóvá teszi megvalósítását. A felperes bizonyította, hogy a szerződésen kívüli felelősség megállapítása iránti keresett megalapozott, és a közösségi ítélkezési gyakorlat által az ilyen kereset benyújtásához megkövetelt valamennyi feltétel fennáll.
   
      Téves jogalkalmazás a Törvényszék által a bizonyítékok értékelése tekintetében az Indect projektre vonatkozó kártérítési kérelem elfogadhatatlanságával kapcsolatban, mivel a Törvényszék úgy ítélte meg, hogy az egyetlen járható út a szerződéses felelősség, míg a közösségi ítélkezési gyakorlat szerint az egyetlen jogi út, amely lehetővé teszi a Bizottság felelősségének megállapítását az indokolási kötelezettség megsértése miatt, az a szerződésen kívüli felelősség útja.
   
      Téves jogalkalmazás és a tényekben való tévedés a Törvényszék által a bizonyítékok értékelése tekintetébe a többi projektre vonatkozó kártérítés iránti kérelemmel kapcsolatban, mivel a Törvényszék úgy terjesztette ki hatáskörét, mintha hivatalból fordultak volna hozzá.